
RAPORT

asupra proiectului de Lege pentru ratificarea Acordului între Guvernul României şi Guvernul Republicii Senegal privind cooperarea în domeniul militar, semnat la Bucureşti la 19 octombrie 2006
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere, în procedură obişnuită, cu proiectul de Lege pentru ratificarea Acordului între Guvernul României şi Guvernul Republicii Senegal privind cooperarea în domeniul militar, semnat la Bucureşti la 19 octombrie 2006, trimis cu adresa nr. PL.x. 28 din 7 februarie 2007 şi înregistrat cu nr.32/91 din 08.02.2007.


Consiliul Legislativ, cu nr. 69/23.01.2007, a avizat favorabil acest proiect de lege.

Proiectul de lege are ca obiect de reglementare ratificarea acordului internaţional bilateral între România şi Senegal, prin care se reglementează cadrul juridic necesar cooperării părţilor în domeniul militar.

2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnii cpt. Florentin Ilie şi mr. Paul Avram Nenciu, consilieri juridici în cadrul Direcţiei Legislaţie şi Asistenţă Juridică din Ministerul Apărării.

4. La lucrările Comisiei au fost prezenţi 20 deputaţi din totalul de 24 de membri ai Comisiei. 

    Raportul Comisiei a fost adoptat cu unanimitatea voturilor deputaţilor prezenţi.
5. Potrivit prevederilor art. 75 alin. (1) din Constituţia României, republicată, şi ale      art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este Prima Cameră sesizată.

În urma dezbaterii, în şedinţa din 13 februarie 2007, Comisia propune Plenului Camerei Deputaţilor adoptarea acestui proiect de lege, în forma prezentată. 
Preşedinte, 

Mihai Stănişoară 
cons. Anca-Daria Cotoc 

Către

BIROUL PERMANENT AL

CAMEREI DEPUTAŢILOR


Vă înaintăm, alăturat, RAPORTUL asupra proiectului de Lege pentru ratificarea Acordului între Guvernul României şi Guvernul Republicii Senegal privind cooperarea în domeniul militar, semnat la Bucureşti la 19 octombrie 2006, trimis cu adresa nr. PL.x. 28 din 7 februarie 2007 şi înregistrat cu nr.32/91 din 08.02.2007.


În raport de obiectul şi conţinutul său, proiectul de lege face parte din categoria legilor ordinare.
Preşedinte, 

Mihai Stănişoară 
1

